Los Cristianos

Los Cristianos er en by som ligger i Arona kommune på sørkysten av Tenerife, en av Kanariøyene, og Spanias nest største øy. Byen hadde 21 162 innbyggere (2016). Byen er et populært turistmål og en viktig fergehavn.

Los Cristianos, som resten av sørlige Tenerife, har sommerklima stort sett hele året. De kaldeste månedene er det ned mot 10-12 grader, men stort sett sjelden under 15. I juni/juli kommer temperaturen opp mot 30. 

Los Christianos var opprinnelig en liten fiskerlandsby, men er i dag dominert av turisme. Byen har vokst sammen med Playa de las Américas, dit det er anlagt en strandpromenade. I byen finnes mange hoteller, restauranter, barer og nattklubber og hvit strand som er kunstig anlagt.

 Referanser 

Kategori:Byer på Kanariøyene
Kategori:Tenerife